**Назоўнік як часціна мовы**

**Мэта**: фарміраванне ўяўлення пра назоўнік як часціну мовы, пра адушаўлённыя і неадушаўлённыя назоўнікі.

**Задачы:** даць агульнае ўяўленне пра назоўнік як часціну мовы, вучыць адрозніваць назоўнікі, якія адказваюць на пытанні хто? што?; садзейнічаць узбагачэнню слоўніка вучняў назоўнікамі – сінонімамі, развіццю лагічнага мыслення, фантазіі, звязнага маўлення; выхоўваць любоў да Радзімы.

**Вучэбна-метадычнае забеспячэнне:** падручнік, рабочы сшытак, памятка для вызначэння задач урока, плакат для рэфлексіі, мяч, малюнак воблака, карткі з практыкаваннямі, тэст на першаснае замацаванне ведаў.

**Ход урока**

1. **Арганізацыйны момант**

Сёння я хачу пазнаеміць вас з прыказкамі пра разумных людзей. ***“Маеш галаву, то май і розум”,*** і ***“Розум – найлепшае багацце”.*** Але здарылася так, што яны згубіліся і я не магу іх знайсці. Я ведаю, што вы самыя лепшыя следапыты і вы можаце мне дапамагчы. Дамовіліся! Тады хутчэй пачнем наші пошукі. *(Дзеці пачынаюць шукаць лісты, якія схаваны ў классе, а пототы разам з настаўнікам складаюць прыказкі).*

А цяпер, давайце разам прачытаем тое, што ў нас атрымалася.

А зараз, знайдіце ў прыказках словы, якія называюць прадметы. Пастаўце да іх пытанні.

1. **Праверка дамашняга задяння**

Вам трэба было выканаць практыкаванне 78. Зараз мы праверым, як вы з ім справіліся.

1. **Мэтаматывацыйны этап.**

Давайце зараз звернім вашу ўвагу на дошку. На дошцы напісаны літары ***ао//нк//ўз//іі.***

Хто з вас здагадаецца, што агульнага ў напісанні маюць літары ў кожнай группе? *(Элементы: авал, прамая лінія з пятлей і г.д.)*

Якое слова можна скласці з гэтых літар? *(Назоўнік).* Гэта і будзе з’яўляцца тэмай нашага ўроку.

Якія мэты вы паставіце перад сабой? *(Вучні карыстаюцца памяткай на дошцы).*

Усё дакладна. У канцы ўрока мы павінны з вамі разумець, што такое назоўнік як часціна мовы, а таксама ведаць што такое адушаўлённыя і неадушаўлённыя назоўнікі. Акрамя гэтага мы павінны навучыцца знаходзіць іх ў сказах і адрозніваць ад іншых часцін мовы.

1. **Актуалізацыя ведаў і ўменняў вучняў**

Чыстапісанне 2.

Зараз мы з вамі ў сшытках прапішам другі рад чыстапісання. (дзеці выконваюць установу настаўніка. А ен у сваю чаргу кантралюе іх працу ўсшытках)

*вецер воблака ветразь вугор*

**Адгадайце загадку:** што без вады плавае? Адгадку шукайце сярод слоў другога радка чыстапісання. *(Воблака.)*

1. **Вывучэнне новага матэрыялу**

* На якія пытанні адказваюць словы з чыстапісання?
* Што яны абазначаюць ?

Вы адказалі на ўсе пытанні добра. Вы ўсе малайцы. Назоўнікі адказнаюць на пытанні хто? што?

Але, каб гэта падцвердзіць, нам неабходня звярнуцца за дапамогай. А яна знаходзіцца ў падручніку на староны 48. Хто хутчэй знайдзе, той і чытае. *(Дзеці шекаюць неабходную старонку ў падручніку, правіла знаходзіцца ў сіняй рамачцы).*

Мы з вамі пазнаёміліся з нашым правілам. Але трэба яго замацаваць. Зараз, я прапаную вам невялікую, але цікавую гульню. Я даю вам мячык, вы перадаеце яго адзін аднамі *(па парадку).* Калі я скажу слова ***“стоп”,*** вы спыняецеся і ў каго ў руках застаўся мычык, той і будзе першым адказваць на пытанні, якія знаходзяцца на лістках. *(Гульня працягваецца пакуль пытанні не скончацца).*

Пытанні

1. Што такое назоўнікі? *(Словы, якія абазначаюць прадметы).*
2. На якія пытанні адказваюць назоўнікі? *(Хто? Што?)*
3. Успомніце і выберыце, якія яшчэ бываюць назоўнікі? *(Адушаўлённыя, неадушаўлённыя)*

* адушаўлённыя
* травяныя
* неадушаўлённыя
* стракатыя

1. На якія пытанні адказваюць адушаўлённыя назоўнікі і прывядзіце прыклад? *(Хто? Маці, бабуля, сястрычка, ласяня і г.д)*
2. На якія пытанні адказваюць неадушаўлённыя назоўнікі і прывядзіце прыклад? *(Што? Дом, стол, цацка і г.д)*

Вось мы з вамі пагулялі і адначасова замацавалі правілы пра назоўнікі. Але гэтага не дастаткова. Мы даведаліся пра тэорыю, але вельмі важна замацаваць веды на практыцы. Гэта зараз мы з вамі і зробім.

Адкрываем старонку падручніка 47 і выканаем з вамі ***практыкаванне 79***. *(Настаўнік выклікае аднаго з вучняў да дошцы для выканання пісьмовга практыкавання, астатнія робяць ў сшытках).*

Ва ўмовах нашага практыкавання патрэбна дапоўніць сказы тэксту патрэбнымі словамі. Словы для деведак знаходзяцца пад тэкстам. Будзьце ўважлівымі!

***Максім*** сядзіць у бацькавым кабінеце і чытае казкі. Па пакоях гуляе лёгкі ***ветрык***. Ад ветру надзімаюцца ***фіранкі*** на вокнах. ***Хлопчык*** замест фіранак бачыць ветразі марскога карабля. На ім юны ***капітан*** ужо імчыцца насустрач прыгодам (Паводле Т. Мушынскай).

Першую частку практыкавання мы з вамі зрабілі. А ле ў нас засталіся яшчэ дадатковыя заданні к гэтаму практыкаванню.

Мы з вамі ўставілі патрэбныя словы ў сказы, а зараз над гэтымі словамі неабходна паставіць пытанні, на якія яны адказваюць і запісаць іх.

А зараз, давайце падумаем і адкажам, якую назву можна даць гэтаму тэксту. *(Юны капітан)*

1. **Прымяненне ведаў і ўменняў вучняў у практычнай дзейнасці**

Які прадмет знаходзіцца ў мяне ў руках? *(Воблака)*

Вы калі-небудзь бачылі на небе воблакі незвычайнай формы*? (Адказы дзяцей).*

А зараз, мы прачытаем цікавы верш, які знаходзіцца ў ***практыкаванні 80***, на старонцы 48.*(Настаўнік чытае, а дзеці ўважліва слухаюць)*

Вы вельмі ўважліва слухалі верш, які я вам прачытала, адкажыце калі ласка на некалькі маіх пытанняў.

Што можа нагадваць хмара чалавеку з багатай фантазіяй? *(Хмара можа нагадваць розныя прадметы, фігуры).*

Як вы лічаце, чаму верш мае такую назву? *(Хмары нібы ператвараются ў розных жывел і т.д.)*

Зараз нам трэба будзе размеркаваць вызделенныя словы на дзве групп. Выпісаць спачатку назоўнікі, якія адказваюць на пытанне хто?, а пасля – назоўнікі, якія адказваюць на пытанне што?

Выпісваць словы будзем па ўзоры на староны 49*.(Першае слова разбіраюць разам па ўзоры, а для разбору наступных слоў выклікаюцца два вучні. Адзін будзе пісаць словы, якія адказваюць на пытанне хто?, а другі на пытанне што?)*

А цяпер адкажам яшчэ на адно пытанне і выкажам свае думкі: “Пра што вы любіце пафантазіраваць ў вольны час?”

Малайцы! Вы добра выканалі гэта практыкаванне.

Я бачу, што вы легка спраўляецеся з дадденымі для вас практыкаваннямі. Зараз пагляддзім, ці зможаце вы выканаць ***практыкаванне пад нумарам 81***, на старонцы 49.

У нас на дошцы напісаны два сказы, якія маюць і пачатак, і канец. Вам трэба з астатніх слоў скласці лагічны сказ. (Дзеці гавораць правільную паслядоўнасць слоў, а настаўнік запісвае іх на дошцы.

А зараз, у сваіх сшытках, запішыце адзін сказ, які вам спадабаўся больш усяго і па пытаннях вызначце сувязь слоў у сказе.

*(Пісьменнікі прыдумваюць незвычайныя сюжэты для кніг (прыдумваюць****(што?)*** *сюжэты – кіраванне, незвычайныя сюжэты (якія?) – дапасаванне, сюжэты* ***(якія?)*** *– для кніг – кіраванне)*

Якімі членамі сказа з’яўляюцца назоўнікі? *(Назоўнікі з’яўляюцца дзейнікамі і даданымі членамі сказа)*

А зараз вы папрацуеце без маёй дапмогі і выканаеце самастойна практыкаванне на картках ***(практыкаванне з падручніка 82)***

Вам трэба да назоўнікаў з левага слупка падабраць сінонімы з правага слупка. А потым запісаць пары слоў, якія адказваюць на пытанне *хто?,* а потомы – на пытанне *што?*

Сябар – прыяцель

Тайна – таямніца

Шум – гул

Сіла – моц

Бегемот – гіпапатам

А цяпер абменьваемся сваімі карткамі і зробім узаемаправерку. Я вам дыктую правільныя адказы, а вы ўважліва правяраеце. Калі адказ правільны, стаўце **“+”,** калі памылковы – **“-“.**

Абагульненне ўяўленняў навучэнцаў пра сінтаксічныя функцыі назоўніка ў сказе ў працэсе аналізу інфармацыі рубрыкі “Завяжы вузялок!”

***Фізкультхвілінка***

Устанце, дзеткі, усміхніцеся,

Замлі нашай пакланіцеся

За шчаслівы дзень учарашні.

Усе да сонца пацягніцеся,

Улева, управа нахіліцеся,

Верацёнцам пакруціцеся.

Раз прысядзьце, два прысядзьце

І за парты ціха сядзьце.

***Практыкаванні для вачэй і пальцаў.***

1. **Замацаванне вывучанага**

Зараз я вам прапаную паслухать некалькі мелодый музычных інстументах. Вам неабходна паслухаць і правільна назваць гэтыя інструменты. Вам трэба здагадацца, які з гэтых інструментаў лічыцца сімвалам беларускай музычнай культуры. *(Калі вучні правільна адказваюць на пытанні, настаўнік вешае на дошку карцінкі дадзеных інструментаў).*

А зараз прачытаем верш і даведаемся разам, ці правільна мы адказалі. Адкройце старонку 50, **практыкаванне 83.**

Мы прачыталі з вамі прыгожы верш і нам патрэбна адказаць на пытанні па яго змесце.

Як называе паэт Беларусь ў вершы? *(Айчына).*

Падбярыце і запішыце сінонімы да слова Айчына *(Радзіма, Бацькаўшчына)*

Якой часцінай мовы яны з’яўляюцца *(Назоўнік)*

Якія супрацьлеглыя па сэнсе назоўнікі выкарыстоўвае автар? Для чаго? *(Радасць – скруха; каб зрабіць верш больш цікавым і выразным)*

Выпішыце аднакараневыя назоўнікі. Разбярыце іх па саставе.

*(Праўнукі – унукі).*

Знаёмства з правамісам слоўнікавага слова воблака. Падбор аднакараневых слоў.

На прыканцы нашага ўрока мы выканаем апошняе ***прктыкаванне пад нумарам 84***, старонка 51.

Трэба ўтварыць аднакараневыя назоўнікі па ўзоры. Гэта практыкаванне мы з вамі выканаем па ланцужку.

Мы з вамі ўтварылі аднакараневыя назоўнікі. Цяпер са слоўнікавым словам і аднакараневым да яго складзіце сказ. *(Сення быў вельмі воблачны дзень).*

Тэст на першаснае замацаванне ведаў (дзецям даюцца карткі, на якіх патрэбна дапісаць словы)

Словы, якія абазначаюць \_\_\_\_\_\_\_\_\_\_\_\_\_\_\_\_\_\_\_ і адказваюць на пытанні \_\_\_\_\_\_\_? або \_\_\_\_\_\_?, - гэта \_\_\_\_\_\_\_\_\_\_\_\_\_\_.

1. **Дамашняе заданне**

Вам дома неабходна будзе выканаць ***практыкаванне пад нумарам 85,*** старонка 51.

**9. Падвядзенне вынікаў**

Якія словы называюцца назоўнікамі?

На якія пытанні адказваюць назоўнікі?

1. **Рэфлексія**

У нас на дошцы вісіць плакат, на якім у табліцы напісаны назоўнікі. Вам неабходна выбраць сярод іх тыя, якія на ваш погляд падыходзяць да сённяшняга занятк, і пазначыць знакам **“+”.**

|  |  |  |  |
| --- | --- | --- | --- |
| цікавасць |  | праца |  |
| адпачынак |  | сум |  |
| веды |  | стомленасць |  |
| лянота |  | адкрыццё |  |